   

**SESTANEK**

**ORGANIZACIJSKI ODBOR OKOLJSKEGA POSVETA**

**Polana, 7.12.2018**

*Prisotni:*

Filip Kokalj, Niko Samec, Janez Ekart, Tanja Ljubič Mlakar, Drago Dervarič, Vilma Fece, Viktor Grilc, Karel Lipič, Ivan Kukec, Nada Pavšer, Klavdija Rižnar

*Vabljena:*

Vilma Fece

*Dnevni red:*

1. Pregled zapisnika 1. seje OO
2. Določitev vodij sekcij za odpadke in zrak, potrditev članov OO posveta
3. Organizacijske priprave na 22. tradicionalni strokovni posvet

(Hotel Ajda , četrtek 28. in petek 29. marca 2019)

1. Pregled prijavljenih tem in predavateljev za delo v dveh sekcijah
2. Priprava vabila in zbornika posvetovanja
3. Razno

**ZAPISNIK**

Uvodoma je Karel Lipič povzel vsebino povzetka iz 1. seje odbora, ki ga je organizacijski odbor (OO) potrdil. Hkrati je OO potrdil predlog o razširitvi odbora z novim članom, dr. Tomažem Vukom.

Člane je nadalje seznanil, da je obiskal okoljsko ministrstvo, kjer ga je sprejel državni sekretar Simon Zajc z namenom, da ministrstvo sodeluje kot so-organizator posveta. ZEG še je vedno v pričakovanju odgovora. Nadalje je vzpostavil komunikacijo s kmetijskim ministrstvom, kjer se je uspel dogovoriti za sestanek z ministrico Aleksandro Pivec (11.1.2019). SiDG je tudi za posvet 2019 potrdil sodelovanje v vlogi pokroviteljstva. Sprejet je bil tudi dogovor, da Drago Dervarič pri GZS – ZKG preveri interes sodelovanja kot so-organizator.

**Z organizacijskega vidika so člani skozi diskusijo sprejeli naslednja izhodišča:**

* DATUM POSVETA: ker imajo podjetja v mesecu marcu številne poročevalske obveznosti do resornih ministrstev in so zelo zasedeni, kar lahko vpliva na njihovo neodzivnost kot sicer, zato se prvotni datum posveta (28.-29.3.2019) prestavi na april 2019 (4.4.-5.4.2019), v kolikor ima Hotel Ajda proste konferenčne kapacitete;
* KOTIZACIJA posveta se dvigne na 250 EUR za dvo-dnevno udeležbo in na 100 EUR za 1 dan; prav tako za NVO, študente bi bila cena 100 EUR;
* ZBORNIK: v tiskani verziji se publicira zbornik povzetkov, medtem ko se celotno besedilo člankov samostojno ali v obliki zbornika izda na USB ključku kot bolj uporabnemu mediju; po zaključku posveta se na njegovi spletni strani objavijo prezentacije predavateljev za namen hitrejšega pregleda in uporabe informacij, v kolikor le-ti dajo soglasje;
* NAJAVA POSVETA: najava posveta v januarju 2019, program zaključen februarja 2019;
* POSVET PO PANELIH: nadgradnja posveta z bolj interaktivnim pristopom med predavatelji in udeleženci, kjer ima vodja posameznega panela uvodno predavanje (15 min), sledijo 3-4 predavanja strokovnjakov na dotično temo (krajša – 10 min), nato sledi moderirana okrogla miza le-teh z udeleženci posveta (cca. 1,5 h);
* NOVINARSKA KONFERENCA se organizira pred samim začetkom posveta; pomembno vzpostaviti kontakt z novinarjem Borutom Hočevarjem iz častnika Finance (področje Okolje) za pokritje medijskega prostora v okviru rubrike Okolje.

**Z vsebinskega vidika so člani skozi diskusijo sprejeli naslednja izhodišča:**

* posvet se prične s skupnim uvodnim delom obeh sekcij »odpadki« in »zrak«, ki bi obravnaval:
	+ zakonodajni del (gradnja in umeščanje objektov v prostor, integralna gradbena dovoljenja, IED, ZDIMS, interventni zakon odpadne embalaže idr.) v okviru večih resorjev (MZI, MOP, MGRT) in
	+ družbeno-socialni vidik (strategije komuniciranja z javnostjo, NVO in drugimi deležniki o vplivih na okolje, ustvarjanje javnega mnenja, preprečevanje lažnih novic, pravno varstvo, vloga medijev, , politike NVO in civilnih iniciativ, idr.);
* glede na trenutno znane teme sodelujočih predavateljev je struktura panelov lahko naslednja:
1. panel: Zakonska regulativa (odpadki+zrak)
2. panel: Okoljsko komuniciranje (odpadki+zrak)
3. panel: Krožno gospodarstvo (odpadki)
4. panel: Odpadki kot vir energije (odpadki)
5. panel: Umeščanje objektov v okolje (odpadki)
* člani OO so podali svoje teme in se hkrati zavezali k angažmaju strokovnjakov iz drugih področij kot sledi:

|  |  |
| --- | --- |
| *Ime* | *Teme predavanj in zadolžitve* |
| Vilma Fece | Jorg Hodalič predstavi zaključke posveta *Termična izraba nenevarnih odpadkov*, ki bo feb2019Janja Leban predstavi *Koncepti krožnega gospodarstva* v SI (projekti GZS – usmeritve in potenciali gospodarstva v Sloveniji |
| Drago Dervarič | Sebastjan Zupanc (GZS-ZKG) predstavi *Interventni zakon odpadne embalaže*Richard Dornauer (Saubermacher Slovenija) predstavi *Primer dobre prakse* *termične obdelave odpadkov* |
| Karel Lipič, Vilma Fece | MOP - Jure Leben, Simon Zajc, Tanja Bolte: *Umeščenost Slovenije v sistem ravnanja z odpadki in termično izrabo odpadkov – najbolj problematične vrste odpadkov, prekinjanje materialnih tokov* (Vabilo organizatorja) |
| Karel Lipič | MGRT – Zdravko Počivalšek oz. predstavnik ministrstva: Potenciali slovenskega gospodarstva, sposobnost tehnologij ter razvojne usmeritev pri termični izrabi (Vabilo organizatorja) |
| Niko Samec\* | *Okoljsko-tehnološka primerjava sežiga in sosežiga odpadkov* |
| Filip Kokalj | *Gospodarjenje z odpadki in termična predelava odpadkov v krožnem gospodarstvu* |
| Viktor Grilc | *Smeri razvoja postopkov toplotne obdelave odpadkov* |
| Janez Ekart | *Zagotavljanje kakovosti trdnih goriv (standardizacija)* |
| Vilko Pešec | Predavanje Siniša Mitrovič, SrbijaPredavanje Viktor Simončič, Hrvaška |
| Klavdija Rižnar | dr. Dušan Klinar (ZRS Bistra Ptuj) predstavi *Obdelava katodnih odpadkov v industriji aluminija – krožno gospodarstvo*in/ali*EMAS sistem kot instrument za prehod v krožno gospodarstvo* |
| Nada Pavšer | Kakovost zraka – trajnostna mobilnost |
| Peter Novak | *Potenciali, EU politike in krožno gospodarstvo - v*loga sosežiga in sežiga odpadkov v globalnem sistemu okolja in energetike, varovanje naravnih virov surovin in goriv |
| Tanja Ljubič Mlakar\*\* | Domen Neffat – *Pravni vidiki termične izrabe odpadkov v Sloveniji – ovire pri vzpostavljanju in razvoju dobrih praks*Vagner Maringolo (CEMBUREAU - EU), *Krožno gospodarstvo, brezogljična družba – analiza stanja, potencialu in glavne ovire*Stefan Vannoni (združenje švicarskih cementarn CEMSWISS), *Kriteriji za podporo projektom na področju okolja in trajnostnega razvoja, podpora projektom v SI*Darius Prasek (EBRD), *Materialni tokovi odpadkov v povezavi z materialnimi tokovi v proizvodnji cementa na primeri SI cementarne – vidik okolja, energetike, ekonomije in družbe*Tanja Ljubič Mlakar (SALONIT ANHOVO), *Vplivi na kakovost okolja – termična izraba odpadkov kot priložnost za izboljšanje okolja*IRSOP, *Sistemi nadzora v EU in Sloveniji* |
| Tanja Ljubič Mlakar\*\* | *Socialno – psihološki vidiki termične izrabe odpadkov; m*ožni predavatelji: Dejan Verčič (FDV), Marko Polič (FF); Pavel Gantar (prostorski sociolog); Danica Fink (FDV) |
| Karel Lipič | Lučka K. Bogataj: *Narava in vplivi človeka na globalne podnebne spremembe – vidik odpadkov (plastike) in vloga termične izrabe odpadkov*Peter Otorepec |

\* Pomemben je poudarek za moderatorja sekcije, da energetska izraba odpadkov ne posega v okoljske cilje na področju recikliranja.

\*\* Nabor tematskih predavanj je širši in se lahko izbere oz. prilagodi konceptu posameznega panela.

* ZAKLJUČKI POSVETA se pripravijo v okviru posameznega panela po zaključku posveta in se naknadno pošljejo novinarjev kot priloga medijski izjavi.

Pripravila: Ptuj, 10. december 2018

ZRS BISTRA PTUJ